**Programul Creștere Inteligentă, Digitalizare și Instrumente Financiare**

**CCI 2021RO16RFPR001**

**METODOLOGIA ȘI CRITERIILE FOLOSITE PENTRU**

**SELECȚIA OPERAȚIUNILOR** **ÎN CADRUL**

**PROGRAMULUI Creștere Inteligentă, Digitalizare și Instrumente Financiare**

**Prioritatea 1 – Susținerea și promovarea unui sistem de CDI atractiv și competitiv în RO**

La nivelul Priorității 1 (P1) din cadrul POCIDIF se vor lansa apeluri de proiecte **necompetitive sau competitive**.

**Apelurile necompetitive** pot fi:

1. **cu termen-limită de depunere** - adresate unor solicitanți predefiniți în Ghidul Solicitantului. Proiectele sunt selectate prin aplicarea criteriilor de evaluare și selecție cu condiția respectării pragului de calitate stabilit și în condițiile prevăzute în Ghidul Solicitantului, în limita bugetului alocat respectivului apel;
2. **cu depunere continuă** - care presupun evaluarea cererilor de finanțare prin aplicarea criteriilor de evaluare și selecție pe măsura depunerii și selectarea acestora conform principiului ”primul venit, primul servit”, fără ierarhizare, cu condiția respectării pragului de calitate stabilit și în condițiile prevăzute în Ghidul Solicitantului, în limita bugetului alocat respectivului apel.

Apelurile de proiecte necompetitive **vizează proiectele prioritare** definite la nivelul P1 din POCIDIF, cuprinse în **Acțiunea 1.2 - Sprijin pentru proiecte în domeniul tehnologiilor avansate prin crearea de hub-uri de inovare în domenii de interes strategic,** pe de o parte și proiectele de sinergii cuprinse în cadrul Acțiunii 1.3 - **Integrarea ecosistemului național CDI în Spațiul de Cercetare European şi internațional**, Măsura 1.3.1 - *Finanțarea proiectelor care vizează sinergii cu acțiunile HE și alte programe europene,* pe de altă parte*.*

Apelurile de proiecte necompetitive, cu termen limită de depunere, sunt aplicabile pentru Acțiunea 1.2.

IMM-urile care vor beneficia de sprijin/transfer tehnologic în cadrul proiectelor aferente Acțiunii 1.2 vor fi selectate în baza unei metodologii pe care AM/OI o vor pune la dispoziția potențialilor beneficiari, înainte de lansarea apelului de proiecte. Criteriile de pre-selecție a IMM nu fac obiectul prezentei metodologii, dar vor fi transmise spre aprobare către membrii Comitetului de Monitorizare.

În ceea ce privește proiectele prioritare sprijinite în cadrul Acțiunii 1.2, acestea vor fi evaluate, selectate, contractate și monitorizate în comun de către AM și OIC. În acest sens, acestea vor beneficia de echipe mixte de evaluare și monitorizare în implementare, cu scopul de a reduce riscurile de nereguli și întârzieri în implementare. Acest proces va fi sprijinit de prevederi procedurale specifice.

Apelurile de proiecte necompetitive, cu depunere continuă sunt aplicabile pentru Acțiunea1.3, Măsura 1.3.1.

Proiectele depuse în cadrul **apelurilor necompetitive** sunt selectate, în vederea contractării (conform criteriilor de selecție de mai jos), în ordinea depunerii acestora, cu condiția respectării pragului de calitate stabilit și în condițiile prevăzute în Ghidul Solicitantului, în limita bugetului alocat respectivului apel.

În cadrul **apelurilor competitive**, finanțarea proiectelor va avea la bază un principiu competițional selecția proiectelor realizându-se în funcție de clasamentul rezultat în baza punctajului total obținut în urma aplicării criteriilor de evaluare tehnică și financiară menționate în cadrul ghidului solicitantului specific fiecărui apel de proiecte.

În cadrul apelurilor competitive selectarea la finanțare a proiectelor se face în două etape:

* selectarea, în vederea contractării, cu prioritate a proiectelor care obțin punctaje egale sau mai mari decât **pragurile de excelență** prestabilite în Ghidul Solicitantului după aplicarea criteriilor de evaluare tehnică și financiară descrise în ghidul solicitantului, pe măsură ce sunt evaluate, în limita bugetului alocat respectivului apel.
* selectarea, în vederea contractării, a proiectelor ierarhizate la finalul etapei de evaluare, în funcție de punctajul obținut, în ordine descrescătoare, cu condiția respectării **pragului de calitate** stabilit și în condițiile prevăzute în Ghidul Solicitantului, în limita bugetului alocat respectivului apel.

Procedura competitivă va fi aplicabilă în cadrul apelurilor de proiecte pentru **Acțiunea 1.1** - *Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI,* **Acțiunea 1.3** - *Integrarea ecosistemului național CDI în Spațiul de Cercetare European şi internațional*, **Măsura 1.3.2** - *atragerea unor cercetători cu experiență din străinătate și crearea unor grupuri de excelență în jurul acestora,* **Acțiunea 1.4 -** *Dezvoltarea competențelor și consolidarea capacității actorilor din domeniul CDI în vederea asigurării creșterii competitivității,* aplicabile unor categorii largi de beneficiari, după cum sunt prevăzute în program și descrise în cele ce urmează.

**RSO1.1. Dezvoltarea și îmbunătățirea capacităților de cercetare și inovare și adoptarea de tehnologii avansate (FEDR)**

Principiile și criteriile de mai jos sunt aplicabile apelurilor de proiecte aferente următoarelor acțiuni și măsuri:

**Acțiunea 1.1 Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI:**

Măsuri:

1.1.1 - Sprijin pentru întreprinderile inovatoare

1.1.2 - Creșterea gradului de colaborare public-privat (OC și IMM)

**Acțiunea 1.2 Sprijin pentru proiecte în domeniul tehnologiilor avansate prin crearea de hub-uri de inovare în domenii de interes strategic**

**Acțiunea 1.3 Integrarea ecosistemului național CDI în Spațiul de Cercetare European şi internațional**

Măsuri:

1.3.1 - Finanțarea proiectelor care vizează sinergii cu acțiunile HE și alte programe europene.

1.3.2 - Creșterea calității cercetarii aplicate si dezvoltării de noi parteneriate în cadrul ERA, prin dezvoltarea capacității de CDI a organizațiilor beneficiare, prin atragerea unor cercetători cu experiență din străinătate și crearea unor grupuri de excelență în jurul acestora

Proiectele depuse în cadrul Acțiunilor 1.1, 1.2 și, respectiv 1.3 (cu excepția măsurii 1.3.1) vor fi verificate din punct de vedere administrativ și al eligibilității, precum și evaluate din punct de vedere tehnic și financiar, având la bază un set de criterii definite și aprobate, conform celor menționate mai jos.

În cazul Acțiunii 1.3, măsura 1.3.1, *pentru proiectele evaluate din punct de vedere tehnico-financiar de către Comisia Europeană, criteriile generale de evaluare și selecție nu se aplică, acestea vor intra direct în etapa de contractare, ulterior verificării conformității administrative și a eligibilității și a compatibilității cu programul. Pentru compatibilitatea cu POCIDIF, se verifică inclusiv corespondența proiectelor cu strategiile relevante, contribuția efectivă la îndeplinirea obiectivelor specifice ale programului, corespondența cheltuielilor cuprinse în bugetul aprobat de către Comisia Europeană cu cel cuprins în cererea de finanțare depusă în cadrul apelurilor dedicate din cadrul POCIDIF.*

**Verificare administrativă și eligibilitate**

Cerințele privind ***eligibilitatea vor fi detaliate în declarația unică***, anexă la ghidul solicitantului, în conformitate cu prevederile OUG nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.

Acestea pot include:

* cerințe specifice de eligibilitate aplicabile solicitantului și proiectului, în condițiile prevăzute în Ghidul Solicitantului
* verificarea eligibilității reprezentantului legal al solicitantului de finanțare/partenerului
* angajamentul asigurării contribuției proprii, a costurilor neeligibile, a cheltuielilor de funcționare și întreținere aferente proiectului;
* alte cerințe de eligibilitate.

|  |  |  |
| --- | --- | --- |
| **Nr. crt.** | **A:Criterii de eligibilitate privind solicitantul *(se vor verifica, după caz, conform declarației unice)*** | **Motivația alegerii criteriului** |
|  | Forma de constituire a solicitantului | Solicitantul identificat mai sus se încadrează în categoria solicitanților eligibili, inclusiv prin respectarea condițiilor care vizează eligibilitatea parteneriatelor, conform prevederilor din ghidul solicitantului cu privire la forma de constituire a solicitantului. |
|  | Solicitantul a depus toate documentele prevăzute în ghidul solicitantului | Conform prevederilor din Ghidul solicitantului |
|  | Solicitantul respecta toate criteriile de eligibilitate menționate în declarația unica, în conformitate cu ghidul solicitantului | Conform OUG 23/2023. |
|  | Solicitantul și/sau reprezentantul legal, inclusiv partenerul şi/sau reprezentantul său legal, dacă este cazul, NU se încadrează în niciuna din situațiile de excludere prezentate în Declarația de eligibilitate | Respectarea obligațiilor legale naționale și europene privind solicitantul și reprezentantul său legal |
|  | Solicitantul/solicitantul împreună cu partenerii, dacă este cazul, face/fac dovada capacității de finanțare (ex. susținerea co-finanțării, acoperirea costurilor neeligibile, costuri de mentenanță etc). | Respectarea Regulamentului UE 1060/2021 |
|  | **B. Eligibilitatea proiectului** |  |
|  | Proiectul respecta condițiile de eligibilitate prevăzute de ghidul solicitantului conform declarației unice | Respectarea cerințelor Regulamentului (UE) nr. 1058/2021 |
|  | Proiectul propus se încadrează în unul dintre subdomeniile de specializare inteligentă din cadrul Strategiei Naționale de Cercetare, Inovare și Specializare inteligentă 2021-2027. | Alinierea cu POCIDIF și cu Strategia Națională de Cercetare, Inovare și Specializare Inteligentă 2022-2027 |
| 8. | Încadrarea sprijinului public solicitat în limitele maxime nerambursabile în conformitate cu prevederile ghidului solicitantului | Alinierea cu POCIDIF |
| 9. | Perioada de implementare a activităților proiectului se încadrează în cea specificată în ghidul solicitantului, fără a depăși 31 decembrie 2029 | Respectarea Regulamentului Regulamentul (UE) nr. 1060/2021 |
| 10. | Proiectul propus nu a mai beneficiat de finanțare publică pentru aceleași cheltuieli specifice în cadrul unor activități identice în ultimii 5 ani și nu beneficiază în prezent, parțial sau în totalitate, de fonduri publice din alte surse de finanțare, altele decât cele ale solicitantului, pentru aceleași activități eligibile. | * Respectarea cerințelor Regulamentului (UE) nr. 1058/2021 * Regulamentului (UE) nr. 651/2014, cu modificările și completările ulterioare |
| 11. | Proiectul respectă intensitatea maximă admisă conform ratelor de cofinanțare prevăzute în schemele de finanțare aplicabile ghidului solicitantului | * Respectă cerințele: * ghidului solicitantului * Regulamentului (UE) nr. 651/2014, cu modificările și completările ulterioare * Regulamentului (UE) nr. 1407/2014, cu modificările și completările ulterioare * altor reglementări comunitare și naționale în vigoare în domeniul ajutoarelor de stat/minimis |
| 12. | Proiectul respectă principiile privind dezvoltarea durabilă, accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități, egalitatea de șanse, egalitatea de gen și nediscriminarea. | Respectarea Regulamentului (UE) nr. 1060/2021 |
| 13. | Proiectul respectă principiul de „a nu prejudicia în mod semnificativ” (DNSH) și asigură imunizarea la schimbările climatice a investițiilor în infrastructură care au o durată de viață preconizată de cel puțin cinci ani. | Respectarea Regulamentului (UE) nr. 1060/2021 |
| 14 | Proiectul deține Seal of excellence (SoE) în cadrul HE, contribuie și este în concordanța cu obiectivele OP1, precum și încadrarea în domeniile S3 sprijinite prin program, în cheltuielile eligibile de tip FEDR, precum și contribuția la indicatorii de program. (criteriu aplicabil în cazul în care proiectul este depus în cadrul măsurii 1.3.1 – Acțiunea 1.3) | * Alinierea cu POCIDIF * Respectarea Regulamentului (UE) nr. 1060/2021 |

Criteriile de eligibilitate vor fi detaliate în grila unică, anexă la ghidul solicitantului.

Declarația pe propria răspundere a solicitantului privind îndeplinirea cerințelor pentru depunerea cererii de finanțare va fi verificată automat în sistemul informatic MYSMIS2021+, după depunerea cererii de finanțare, înainte de începerea procesului de evaluare tehnică și financiară.

În etapa de contractare se verifică îndeplinirea condițiilor de eligibilitate conform celor declarate în cadrul Declarației unice. Doar pentru proiectele care îndeplinesc toate condițiile de eligibilitate se va demara întocmirea și semnarea contractului de finanțare.

**Criteriile de evaluare tehnică și financiară și selecție**

Criteriile au fost elaborate în concordanță cu cerințele regulamentelor europene (Art. 73 alin. 2 lit. (a) din Regulamentul (UE) nr. 1060/2021) și legislației naționale aplicabile.

Stabilirea criteriilor de evaluare și selecție a avut ca obiectiv selectarea acelor proiecte care răspund cel mai bine obiectivului specific RSO1.1 - FEDR OP1 și care conduc la atingerea acestuia și la realizarea indicatorilor de program. Totodată, criteriile urmăresc finanțarea celor mai bune proiecte din punct de vedere al maturității, cu un nivel ridicat de calitate, a celor mai eficiente proiecte din punct de vedere al consumului de resurse, precum și asigurarea durabilității acestora.

Acțiuni eligibile:

În cadrul acestei priorități sunt avute în vedere operațiuni care vizează soluții de cercetare cu aplicabilitate în domenii de specializare inteligentă definite în SNCISI, susținute prin aplicarea mecanismului competitiv/necompetitiv care au în vedere:

* colaborarea între actorii din sistemul public și mediul de afaceri în domeniul CDI, prin creșterea gradului de colaborare public-privat;
* proiecte în domeniul susținerii dezvoltării și testării de tehnologii inovative/ avansate cu aplicabilitate în domenii de specializare inteligentă;
* sprijin pentru întreprinderile nou înființate inovatoare pentru creșterea investițiilor în noile tehnologii și în inovare, a creșterii performanței și a calității în CDI;
* integrarea ecosistemului național CDI în Spațiul de Cercetare European şi internațional.

Criteriile de evaluare și selecție au caracter obligatoriu și vor fi aplicabile tuturor apelurilor de proiecte lansate, criteriile făcând obiectul aprobării de către Comitetul de Monitorizare a POCIDIF. Subcriteriile aferente criteriilor de evaluare și selecție au caracter orientativ și vor fi adaptate la specificul fiecărui apel de proiecte și descrise în ghidurile solicitantului. Ghidul solicitantului va fi transmis și către membrii CM în perioada de consultare publică, astfel încât, în măsura în care sunt observații, acestea să poată fi transmise.

Digitalizarea se aplică la nivelul subcriteriilor de evaluare și selecție, AM/OI asigurându-se la nivelul fiecărui ghid al solicitantului de faptul că minimum 50% din subcriteriile utilizate pentru evaluarea tehnică și financiară pot fi digitalizate conform art. 5 alin 8 din OUG 23/2023, aspect care nu implica necesitatea aprobării algoritmului în CM.

**În Ghidul solicitantului se pot aplica, de asemenea, criterii eliminatorii cum sunt:**

* propunerea de proiect se încadrează în unul dintre domeniile și subdomeniile de specializare inteligentă definite în Strategia națională de cercetare, inovare şi specializare inteligentă 2022-2027 (SNCISI) aprobată prin Hotărârea Guvernului nr. 933/2022.
* în cazul Acțiunii 1.2 din cadrul Priorității 1, propunerile de proiect sunt în concordanță (din punctul de vedere al bugetului total nerambursabil și al activităților generale propuse) cu fișele de proiect, anexă la POCIDIF. Cererea de finanțare nu poate depăși valoarea totală eligibilă din cadrul fișei de proiect.

Criteriile de evaluare și selecție prezentate mai jos au caracter obligatoriu pentru intervențiile finanțate din Prioritatea 1, Acțiunile 1.1, 1.2, și 1.3 (*cu excepția măsurii 1.3.1 pentru proiectele care au primit Seal of excellence (SoE) în cadrul HE*) și vor fi aplicabile apelurilor de proiecte lansate, competitive/necompetitive.

Procesul de selecție a proiectelor finanțate prin FEDR, OP1, RSO1.1. presupune analiza proiectului și notarea acestuia din perspectiva a 6 criterii (fiecare criteriu este împărțit în subcriterii punctate corespunzător, conform Ghidurilor solicitantului), respectiv:

|  |  |  |  |
| --- | --- | --- | --- |
| **Nr. crt.** | **Criterii de selecție** | **Motivația alegerii criteriului** | **Verificarea criteriului** |
| **Secțiunea I RELEVANȚĂ ȘI MATURITATE 50 puncte** | | | |
| 1. | Contribuția proiectului la realizarea obiectivelor specifice | Prioritizarea proiectelor care aduc cea mai mare contribuție la realizarea obiectivelor specifice. | Se acordă punctaj pentru:   * Contribuția la realizarea indicatorilor de realizare și rezultat definiți în ghidurile solicitantului; * Justificarea contribuției proiectului la documentele strategice aferente domeniului, existente la nivel comunitar și/sau național; * Justificarea relevanței parteneriatului (modul în care parteneriatul adresează fragmentarea ecosistemului de cercetare și cooperare între entități), aplicabil în cazul proiectelor derulate în parteneriat * modul în care proiectul extinde sau îmbunătățește alte inițiative similare, anterioare sau acționează simultan și/sau complementar cu alte inițiative (proiecte) proprii sau externe, finanțate din fonduri publice sau private * Ponderea cheltuielilor de cercetare/inovare și transfer tehnologic in valoarea totală eligibilă a proiectului. Prin acest subcriteriu (**digitalizat**) ne asigurăm și punctăm ponderea majoritară a cheltuielilor aferente activităților de cercetare/inovare și transfer tehnologic raportat la cheltuielile de infrastructurăJustificarea necesității infrastructurii și/sau echipamentelor de cercetare față de cele existente și modul de asigurare a accesului deschis la infrastructura de cercetare propusă (open source) * Modul în care proiectul contribuie la activități interregionale, cooperare externă/transnațională * Pentru proiectele de infrastructură – vor fi punctate suplimentar conformitatea cu Roadmap-ul ESFRI, precum și partajarea infrastructurii etc.   **Punctaj: 40** |
| 2 | Gradul de maturitate al proiectului | Prioritizarea proiectelor pentru a asigura atingerea rezultatelor și țintelor asumare prin program, precum și introducerea rapidă pe piață de servicii/produse, necesare dezvoltării economiei | Se acordă punctaj pentru:   * obținerea avizelor/acorduri/autorizații necesare pentru accelerarea implementării proiectului * Nivelul de maturitate tehnologică al rezultatului cercetării asumat la finalul proiectului, în funcție de nivelul de la care a pornit proiectul * gradul de pregătire al activităților proiectului (ex. demararea procedurilor de achiziții) și al documentației tehnice * gradul de inovare al produsului si tehnologiilor aferente, ambele raportate la context național si internațional, incluzând accentul pe funcționalități inovatoare comercializabile care sunt descrise cu detalii tehnice si științifice * prezentarea la depunerea proiectului a unor acorduri/protocoale stabilite în avans, în vederea promovării si dezvoltării produsului/ serviciului, prin colaborări prin care produsul /serviciul va fi transferat/comercializat în sectoarele de activitate/domeniile vizate în proiect (digitalizat). Va fi verificată descrierea cererii/nevoilor din piață, publicul-țintă pentru produsul/serviciul/procesul rezultat în urma implementării proiectului   **Punctaj: 10** |
| **Secțiunea II CALITATE PROIECTULUI 35 puncte** | | | |
| 3 | Calitatea proiectului | Finanțarea proiectelor calitative pentru a asigura atingerea rezultatelor și țintelor asumate prin program și reducerea riscurilor cu privire la implementarea POCIDIF | Se punctează sub formă de procent de realizare/erori:   * coerența și corelarea documentației proiectului (cerere de finanțare, documente tehnice, daca este cazul) * corectitudinea întocmirii bugetului- (eligibilitate cheltuieli, rate cofinanțare, rezonabilitatea costurilor, etc) * planificarea activităților proiectului în timp este coerentă, rațională și eficace în raport cu natura obiectivelor propuse și cu rezultatele preconizate * impactul financiar al proiectului din punct de vedere al rezultatelor obținute cu ajutorul investiției propuse prin proiect * Proiectul conține indicatori măsurabili și cuantificabili (indicatori de etapă, în sensul definit în OUG nr. 23/2023) în planul de monitorizare ce pot fi verificați în mod obiectiv ; * verificarea impactului socio-economic (verificarea machetelor financiare anexă la ghidul solicitantului) (digitalizat – VANE >4%)   **Punctaj: 15** |
| 4 | Capacitatea operațională și financiară a beneficiarului | Finanțarea proiectelor ce demonstrează o capacitatea operațională a solicitantului de a asigura implementarea cu succes a proiectului și atingere a rezultatelor și țintelor asumare prin program , precum și reducerea riscurilor cu privire la implementarea POCIDIF | Se punctează:   * experiența și relevanța echipei de proiect. * capacitatea solicitantului de a implementa proiectul dovedită de experiența în implementarea de proiecte/contracte în domenii și cu complexitate similare; * capacitatea financiară de a realiza investiția propusă (**digitalizat**) – procentul de cofinanțare   **Punctaj: 15** |
| 5 | Contribuția la temele orizontale | Respectarea condițiilor favorizante și a obligațiilor legale în vigoare. | Se punctează contribuția suplimentară a proiectului la:   * principiile privind dezvoltarea durabilă, a drepturilor fundamentale, a Cartei drepturilor fundamentale a Uniunii Europene, egalității între bărbați și femei, prevenirea oricărei forme de discriminare și accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități.   **Punctaj: 5** |
| **Secțiunea III SUSTENABILITATE 15 puncte** | | | |
| 6 | Sustenabilitatea proiectului | Finanțarea proiectelor ce demonstrează sustenabilitatea proiectului și reducerea riscurilor cu privire la implementarea POCIDIF | * Rentabilitatea financiară a investiției (RI) – **aplicabil beneficiarilor privați de tip întreprindere** (**digitalizat**)   Rentabilitatea financiară a investiției se va calcula astfel:  RI=PEI/Ci x 100  Unde:  RI = Rentabilitatea investiției,  PEI = Profitul din exploatare incremental mediu pe 3 ani după finalizarea proiectului,  Ci = valoarea totală a proiectului fără TVA (se preia din formularul de buget al proiectului)  Profit din exploatare incremental = Profitul din exploatare obținut cu proiect minus profitul din exploatare obținut fără proiect – se va prelua din macheta de proiecții financiare. Această machetă poate fi completată automat în MySMIS2021 sau rezultate din ea pot fi completate in MySMIS2021 și ea verificată de către evaluatori  Punctaj RI:   * 0,5%≤RI ≤ 1% – punctaj minim * 1%<RI ≤ 2% – punctaj intermediar   RI> 2% - punctaj maxim   * Fluxul de numerar net cumulat este pozitiv pe toată durata de analiză a investiției, iar riscul imposibilității de a asigura funcționarea investiției este minim (sau acest risc este inexistent). – aplicabil **beneficiarilor de tip organizație de cercetare** **(digitalizat)**   Verificarea sustenabilității financiare a proiectului implică proiectarea unui flux de numerar cumulat pozitiv pe fiecare an al perioadei analizate demonstrând că proiectul nu întâmpină riscul unui deficit de numerar (lichidități) care să pună în pericol realizarea sau operarea investiției.   * resursele alocate continuării proiectului după finalizarea acestuia * asigurarea costurilor de funcționare și acces în comun la infrastructură, după caz   dacă Proiectul și/sau rezultatele obținute în urma implementării acestuia pot fi dezvoltate sau multiplicate la diferite niveluri (local, regional, sectorial, național)  **Punctaj: 15** |

În această etapă, proiectul va fi notat pentru fiecare subcriteriu al grilelor de evaluare și selecție, în conformitate cu prevederile ghidurilor solicitantului specifice apelurilor de proiecte. Proiectele pot să obțină un punctaj de la 0 la 100, însă **pentru acordarea finanțării nerambursabile proiectul trebuie să obțină pragul minim de calitate.** **Notarea cu 0 a unui criteriu din** **secțiunea RELEVANȚĂ ȘI MATURITATE va conduce la respingerea proiectului.**

Totodată, pentru proiectele depuse în cadrul Acțiunii 1.2, din cadrul Priorității 1, proiectele care nu sunt în concordanță cu fișele de proiect anexă la POCIDIF (acestea depășesc valoarea totală eligibilă și schimbă activitățile generale prevăzute în fișă) vor fi respinse la finanțare.

Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma punctajelor acordate celor 5 criterii. **Dacă proiectul nu obține punctajul minim total de 60 puncte, acesta va fi respins.**

**Proiectele** care obțin **85 puncte (pragul de excelentă)** sau peste, pe măsură ce parcurg etapa de evaluare și selecție, vor intra direct în etapa de contractare, în limita bugetului alocat pentru apelul de proiecte, excepție fac proiectele depuse în cadrul Acțiunii 1.2.

Restul proiectelor care în urma procesului de evaluare nu ating 85 de puncte, sunt incluse în lista cu proiectele evaluate în cadrul apelului respectiv, în ordine descrescătoare a punctajului obținut și sunt propuse spre contractare în limita bugetului alocat pentru apelul de proiecte, cu condiția respectării pragului minim de calitate de 60 de puncte. Pragul minim de calitate de 60 de puncte poate fi majorat, pentru ghiduri specifice, la decizia AM/OIC.

Proiectele depuse în cadrul Acțiunii 1.2, din cadrul Priorității 1, care obțin **pragul minim de calitate**, pe măsură ce ies din etapa de evaluare tehnică și financiară, intră direct în etapa contractare.

**Departajarea proiectelor** cu același punctaj se va face prin prioritizarea proiectelor depuse în funcție de punctajul obținut pentru următoarele criterii, în ordinea de mai jos:

- RELEVANȚA PROIECTULUI (criteriu);

- CALITATEA PROIECTULUI (criteriu);

În situația în care și după aplicarea mecanismului prezentat anterior proiectele au același punctaj, departajarea proiectelor se va face ținând cont de ordinea depunerii acestora.

*Proiectele care obțin mai puțin de pragul minim de calitate sunt respinse.*

**RSO1.4. *Dezvoltarea competențelor pentru specializare inteligentă, tranziție industrială și antreprenoriat***

Principiile și criteriile de mai jos sunt aplicabile apelurilor de proiecte aferente **Acțiunii 1.4. Dezvoltarea competențelor și consolidarea capacității actorilor din domeniul CDI în vederea asigurării creșterii competitivității**

**Verificare administrativă și eligibilitate**

Cerințele privind eligibilitatea vor fi detaliate în declarația unică, anexă la ghidul solicitantului, în conformitate cu prevederile OUG nr. 23/2023.

Acestea pot include:

* cerințe specifice de eligibilitate aplicabile solicitantului și proiectului, în condițiile prevăzute în Ghidul Solicitantului
* verificarea eligibilității reprezentantului legal al solicitantului de finanțare/partenerului
* angajamentul asigurării contribuției proprii, a costurilor neeligibile, a cheltuielilor de funcționare și întreținere aferente proiectului;
* alte cerințe de eligibilitate

Îndeplinirea cerințelor va fi verificată automat în sistemul informatic MYSMIS2021, după depunerea cererii de finanțare, înainte de începerea procesului de evaluare tehnică și financiară.

În etapa de contractare se verifică îndeplinirea condițiilor de eligibilitate conform celor declarate în cadrul Declarației unice. Doar pentru proiectele care îndeplinesc toate condițiile de eligibilitate se va demara întocmirea și semnarea contractului de finanțare.

|  |  |  |
| --- | --- | --- |
| **Nr. crt.** | **A:Criterii de eligibilitate privind solicitantul *(se vor verifica, după caz, conform declarației unice)*** | **Motivația alegerii criteriului** |
|  | Forma de constituire a solicitantului | Solicitantul identificat mai sus se încadrează în categoria solicitanților eligibili, inclusiv prin respectarea condițiilor care vizează eligibilitatea parteneriatelor, conform prevederilor din ghidul solicitantului cu privire la forma de constituire a solicitantului. |
|  | Solicitantul a depus toate documentele prevăzute în ghidul solicitantului | Conform prevederilor din Ghidul solicitantului |
|  | Solicitantul respecta toate criteriile de eligibilitate menționate în declarația unica, în conformitate cu ghidul solicitantului | Conform OUG 23/2023. |
|  | Solicitantul și/sau reprezentantul legal, inclusiv partenerul şi/sau reprezentantul său legal, dacă este cazul, NU se încadrează în niciuna din situațiile de excludere prezentate în Declarația de eligibilitate | Respectarea obligațiilor legale naționale și europene privind solicitantul și reprezentantul său legal |
|  | Solicitantul/solicitantul împreună cu partenerii, dacă este cazul, face/fac dovada capacității de finanțare | Respectarea Regulamentului UE 1060/2021 |
|  | **B. Eligibilitatea proiectului** |  |
|  | Proiectul respectă condițiile de eligibilitate prevăzute de ghidul solicitantului conform declarației unice | Respectarea cerințelor Regulamentului (UE) nr. 1058/2021 |
| 7. | Încadrarea sprijinului public solicitat în limitele nerambursabile în conformitate cu prevederile ghidului solicitantului | Alinierea cu POCIDIF (cadrul de performanță) |
| 8. | Perioada de implementare a activităților proiectului se încadrează în cea specificată în ghidul solicitantului, fără a depăși 31 decembrie 2029 | Respectarea Regulamentului Regulamentul (UE) nr. 1060/2021 |
| 9. | Proiectul propus nu a mai beneficiat de finanțare publică pentru aceleași costuri eligibile în ultimii 5 ani și nu beneficiază în prezent, parțial sau în totalitate, de fonduri publice din alte surse de finanțare, altele decât cele ale solicitantului, pentru aceleași activități eligibile. | Respectarea cerințelor din REGULAMENTUL (UE) 1058/2021 |
| 10. | Proiectul respectă intensitatea maximă admisă conform ratelor de cofinanțare prevăzute în schemele de finanțare aplicabile ghidului solicitantului | Respectă cerințele ghidului solicitantului și a reglementărilor comunitare și naționale în vigoare |
| 11. | Proiectul respectă principiile privind dezvoltarea durabilă, accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități, egalitatea de șanse, egalitatea de gen și nediscriminarea. | Respectarea Regulamentului (UE) nr. 1060/2021 |
| 12. | Proiectul propus are corespondență cu domeniile de specializare inteligentă din cadrul Strategiei Naționale de Cercetare, Inovare și Specializare inteligentă 2021-2027. | Alinierea cu POCIDIF și cu Strategia Națională de Cercetare, Inovare și Specializare Inteligentă 2022-2027 |

**Criteriile de evaluare tehnică și financiară și selecție**

Criteriile au fost elaborate în concordanță cu cerințele regulamentelor europene (Art. 73 alin. 2 lit. (a) din Regulamentul (UE) nr. 1060/2021) și legislației naționale aplicabile.

Stabilirea criteriilor de evaluare și selecție a avut ca obiectiv selectarea acelor proiecte care răspund cel mai bine obiectivului specific RSO1.4 - FEDR OP1 și care conduc la atingerea acestuia și la realizarea indicatorilor de program. Totodată, criteriile urmăresc finanțarea celor mai bune proiecte din punct de vedere al maturității, cu un nivel ridicat de calitate, a celor mai eficiente proiecte din punct de vedere al consumului de resurse, precum și asigurarea durabilității acestora.

Acțiuni eligibile:

În cadrul acțiunii 1.4 vor fi susținute măsuri care vizează:

* asigurarea formării/specializării/perfecționării în materie de: gestionare a inovării și de competențe specifice specializării inteligente, în materie de competențe cu privire la rezultatele cercetării de piață și a planurilor de afaceri în vederea consolidării pregătirii și punerii în aplicare a proiectelor SI, competențele ecologice, relevante pentru sprijinirea tranziției ecologice etc. pentru mediul de afaceri si pentru organizațiile de cercetare
* pregătirea/creșterea competențelor resursei umane din cadrul întreprinderilor în domeniile antreprenoriat și tranziție industrială (trecerea la industria 4.0), integrarea participativă a acestora în procesul de descoperire antreprenoriala pentru identificarea celor mai relevante proiecte la nivel național etc;
* sprijin pentru Procesul de Descoperire Antreprenorială la nivel național
* asigurarea formării/specializării/perfecționării profesionale, pentru resursa umană din IMM-uri și organizațiile de cercetare implicate în activitățile de CDI și transfer tehnologic în vederea asigurării transferului optim de cunoștințe și tehnologie;
* dezvoltarea capacității CDI a întreprinderilor prin susținerea financiara a unor stagii/detașări de personal CDI din institute si universități in întreprinderi si care să asigure transferul de cunoștințe necesar pentru dezvoltarea ideilor/produselor/proceselor (maxim 6 luni);
* asigurarea participării personalului din întreprinderi la stagii/schimb de experiență în organizații de cercetare;
* susținerea dezvoltării capacitaților instituționale in domeniul IPR si al proprietății industriale in vederea dobândirii de competente pentru managementul si valorificarea DPI (drepturi de proprietate intelectuală) derivate din rezultatele CDI, pentru personalul din întreprinderi si organizații publice CD.

Criteriile de evaluare și selecție au caracter obligatoriu și vor fi aplicabile tuturor apelurilor de proiecte lansate, criteriile făcând obiectul aprobării de către Comitetul de Monitorizare a POCIDIF. Subcriteriile aferente criteriilor de evaluare și selecție au caracter orientativ și vor fi adaptate la specificul fiecărui apel de proiecte.

Digitalizarea se aplică la nivelul subcriteriilor de evaluare și selecție, AM/OI asigurându-se la nivelul fiecărui ghid al solicitantului de faptul că minimum 50% din subcriteriile utilizate pentru evaluarea tehnică și financiară pot fi digitalizate conform art. 5 alin 8 din OUG 23/2023, aspect care nu implica necesitatea aprobării algoritmului in CM.

Criteriile de evaluare și selecție prezentate mai jos au caracter obligatoriu pentru intervențiile finanțate din Prioritatea 1, Acțiunea 1.4 și vor fi aplicabile apelurilor de proiecte lansate, de tip competitiv.

Procesul de selecție a proiectelor finanțate prin FEDR OP1 RSO1.4. presupune analiza proiectului și notarea acestuia din perspectiva a 5 criterii (fiecare criteriu este împărțit în subcriterii punctate corespunzător, conform Ghidurilor solicitantului), respectiv:

|  |  |  |  |
| --- | --- | --- | --- |
| **Nr. crt.** | **Criterii de selecție** | **Motivația alegerii criteriului** | **Verificarea criteriului** |
| **Secțiunea I RELEVANȚĂ ȘI MATURITATE: 50 puncte** | | | |
| 1. | Contribuția proiectului la realizarea obiectivelor specifice | Prioritizarea proiectelor care aduc cea mai mare contribuție la realizarea obiectivelor specifice. | Se va verifica:   * contribuția la realizarea indicatorilor de realizare și rezultat definiți în ghidurile solicitantului; * legătura proiectului cu documentele strategice aferente domeniului, existente la nivel comunitar și/sau național; * modul în care proiectul extinde sau îmbunătățește alte inițiative similare, anterioare sau acționează simultan și/sau complementar cu alte inițiative (proiecte) proprii sau externe, finanțate din fonduri publice sau private; * prezentarea, la depunerea proiectului, a unei analize a necesității desfășurării activităților propuse prin proiect, la nivelul entității solicitante de sprijin (de ex. necesitatea de formare, specializare, perfecționare); * modul în care proiectul contribuie la activități interregionale, cooperare externă/transnațională * Calitatea parteneriatului propus în proiect. Vor fi punctate schimburile de specialiști între instituții CDI și/sau IMM, activitățile care prevăd stagii în întreprinderi din RO și Europa etc.   **Punctaj 50** |
| **Secțiunea II CALITATEA PROIECTULUI, CAPACITATE SOLICITANT: 40 puncte** | | | |
| 2 | Calitatea și eficacitatea proiectului | Finanțarea proiectelor calitative pentru a asigura atingerea rezultatelor și țintelor asumare prin program și reducerea riscurilor cu privire la implementarea POCIDIF | Se punctează sub formă de procent de realizare/erori:   * coerența și corelarea documentației proiectului * *asigurarea logicii intervenției la nivelul proiectului (prioritate, obiectiv specific, acțiune, rezultate, indicatori etc.)* * corectitudinea întocmirii bugetului (eligibilitate cheltuieli, rate cofinanțare, etc) * planificarea și bugetarea activităților proiectului în timp este coerentă, rațională și eficace în raport cu natura obiectivelor propuse și cu rezultatele preconizate * proiectul conține indicatori măsurabili și cuantificabili (indicatori de etapă în sensul definit de HG 23/2023) în planul de monitorizare ce pot fi verificați în mod obiectiv * corelarea duratei proiectului cu complexitatea activităților și resursele identificate   **Punctaj 20** |
| 3 | Capacitatea operațională și financiară a beneficiarului | Finanțarea proiectelor ce demonstrează o capacitatea operațională a solicitantului de a asigura implementarea cu succes a proiectului și atingere a rezultatelor și țintelor asumare prin program , precum și reducerea riscurilor cu privire la implementarea POCIDIF | Se punctează:   * experiența echipei de proiect. * capacitatea solicitantului de a implementa proiectul dovedită de experiența în implementarea de proiecte/contracte în domenii și cu complexitate similare; * capacitatea financiară de a realiza investiția propusă **(digitalizat)** – procentul de cofinanțare   **Punctaj 10** |
| 4 | Contribuția la temele orizontale | Finanțarea proiectelor calitative pentru a asigura atingerea rezultatelor și țintelor asumare prin program și reducerea riscurilor cu privire la implementarea POCIDIF | Se verifică contribuția suplimentară a proiectului la principiile privind dezvoltarea durabilă, a drepturilor fundamentale, a Cartei drepturilor fundamentale a Uniunii Europene, egalității între bărbați și femei, prevenirea oricărei forme de discriminare și accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități.  **Punctaj: 10** |
| **Secțiunea III SUSTENABILITATE: 10 puncte** | | | |
| 5 | Capacitatea solicitantului de a menține rezultatele proiectului | Finanțarea proiectelor ce demonstrează sustenabilitatea proiectului și reducerea riscurilor cu privire la implementarea POCIDIF | Se vor puncta:   * Solicitantul trebuie să demonstreze că poate susține rezultatele proiectului pe termen lung, atât din punct de vedere financiar, cât și din punct de vedere instituțional, respectiv:   -deține capacitatea de a aplica rezultatele proiectului în activitățile proprii  -după încetarea finanțării nerambursabile, deține capacitatea de valorificare a rezultatelor activității de formare.   * Sunt identificate resursele (ex. financiare și umane) necesare continuării proiectului după finalizarea acestuia și posibilitatea continuării proiectului cu un altul numai în situația în care acesta reprezintă doar o etapă în rezolvarea problemei prezentate. * Proiectul, curicula specifică de formare profesională și/sau rezultatele obținute în urma implementării acestuia pot fi multiplicate la diferite niveluri (local, regional, sectorial, național).   **Punctaj: 10** |

În această etapă, proiectul va fi notat pentru fiecare subcriteriu al grilelor de evaluare și selecție, în conformitate cu prevederile ghidurilor solicitantului specifice apelurilor de proiecte. Proiectele pot să obțină un punctaj de la 0 la 100, însă pentru acordarea finanțării nerambursabile proiectul trebuie să obțină *pragul minim de calitate* . ***Notarea cu 0 a unui criteriu din secțiunea RELEVANȚĂ ȘI MATURITATE va conduce la respingerea proiectului.***

Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma punctajelor acordate celor 5 criterii. Dacă proiectul nu obține *pragul minim de calitate*, acesta va fi respins.

Proiectele care obțin 85 puncte (pragul de excelentă) sau peste, pe măsură ce parcurg etapa de evaluare și selecție, vor fi propuse direct spre contractare, în limita bugetului alocat pentru apelul de proiecte.

Restul proiectelor care în urma procesului de evaluare nu ating 85 de puncte, sunt incluse în lista cu proiectele evaluate în ordine descrescătoare a punctajului obținut și sunt propuse spre contractare în limita bugetului alocat pentru apelul de proiecte, cu condiția respectării pragului minim de calitate. Departajarea proiectelor cu același punctaj se va face prin prioritizarea proiectelor depuse în funcție de punctajul obținut pentru următoarele criterii, în ordinea de mai jos:

- RELEVANȚA PROIECTULUI (criteriu);

- CALITATEA PROIECTULUI (criteriu);

În situația în care și după aplicarea mecanismului prezentat anterior proiectele au același punctaj, departajarea proiectelor se va face ținând cont de ordinea depunerii acestora.

Proiectele care obțin mai puțin de *pragul minim de calitate* sunt respinse.